2015 йылдың 1 декабрендә «Салауат Юлаев» Илдарҙы Хабаровскиҙан «Амур» хоккей клубына ебәрә. Тик Алыҫ Көнсығыш командаһы өсөн ул бер уйын да үткәрмәй, шул миҙгелде Илдар уның фарм-клубы Воронеждағы «Буран» хоккей клубында тамамлай. 2016 йылдың 5 апрелендә «Амур» Иҫәнғолов менән контракты өҙә. 2016/2017 миҙгелендә Илдар Красноярскиҙан «Сокол» өсөн ЮХЛ-да уйнай. Шунда 47 уйында 3 гол керетә, ә «Сокол» плей-оффтың тәүге раундында төшөп ҡала.